Landdros Jongilizwe Dumehleli het Oosthuizen en Jackson se borgtogaansoeke geweier. Hy het gesê die beskuldigdes het die reg om teen sy uitspraak te appelleer. Mense in die hof het hard hande geklap nadat die landdros sy besluit bekend gemaak het.
Hy het verwys na die beskuldigdes wat albei getroud is en jong kinders het. Albei het vaste adresse en betrekkings gehad toe hulle in hegtenis geneem is. Dumehleli het met verwysing na die ondersoekbeampte se getuienis tydens die borgtogaansoek weer na Victor Rethabile Mlotshwa, die beweerde slagoffer, se weergawe van die gebeure verwys.
Dumehleli het tydens sy uitspraak gefokus op rassisme en vorige uitsprake in die verband. Hy het gesê “rassisme is ŉ virus waaronder die hele wêreld ly”. Volgens Dumehleli aanvaar hy ook nie die beskuldigdes se regsverteenwoordiger se argument dat hulle nie veilig sal wees in aanhouding nie.
Adv. John Welch, namens Jackson en Oosthuizen, het aan Maroela Media gesê hulle gaan nie in die stadium kommentaar lewer nie. Hy kon ook nie onmiddellik sê of hulle teen die uitspraak gaan appelleer nie.
Landdros – gaan kyk asb buite die hofsaal hang hulle WIT BABAPOPPE aan pale op en slaan hulle in die gesig. Ek begin al hoe meer simpatie vir die twee manne kry. Aanvanklik was ek vreeslik teen hulle aksies, maar ek sien nou die mense dryf jou teen die mure uit en NIKS word aan hulle rassisme en onaanvaarbare gedrag gedoen nie. Lyk my ou Mhlotswa het ook lekker gelieg, selfs die landdros glo jou nie, maar steeds weier hy borgtog? Vreemd want as jou enige getuie ONBETROUBAAR is, hoe glo jy al die ander goed wat hy gesê het?